《寄林逋处士》
宋代·释智圆

湖山淡相映，世尘那得侵。
杳杳烟波色，苍苍云木阴。
苔荒石径险，犬吠桃源深。
中有上皇人，高眠适闲心。
花开还独酌，花落还独吟。
空庭长瑶草，幽树鸣仙禽。
不见已三载，鄙吝盈虚襟。
终期秋月明，乘兴闲相寻。

作者简介：释智圆（976～1022）,字无外,自号中庸子,或称潜夫,俗家姓徐,钱塘（今浙江杭州）人，宋初天台宗山外派重要的诗文僧。他隐居西湖孤山多年而卒，后人因称其为“孤山法师”。释智圆虽为佛徒，但颇爱好儒学，喜为诗文，是唐中叶至宋初儒释道三家学说相互渗透的时代潮流下，致力于儒释相通的学 。